The Barnyards of Delgaty

As I gaed doon tae Turra mairket Turra market for tae fee
I fell in wi a fairmer chiel
Fae the Barnyards o Delgaty

CHORUS
Linten adie toorin adie Linten adie toorin ay
Linten lowrin, lowrin, lowrin The Barnyards o Delgaty

He promised me the twa best pair
I ever set ma een upon
Fan I gaed hame tae the Barnyards
There wis naething there but skin an bane

The auld black horse stood on his hunkers
The auld fyte meer lay on her wime
Fir aa that I could hup an cry 
They widna rise at yokin time

Noo auld Meg Scot, she maks ma brose 
It’s wi her I canna gree
First a mote and syne a knot 
An aye anither jilp o bree

Fin I gang tae the kirk on Sunday 
Mony a bonnie lass I see
Sittin by her faither’s side
An winkin ower the pews at me

Noo ma cannle’s near burnt oot 
The snotter’s fairly on the wane 
So fare ye weel ye Barnyards 
You’ll never catch me here again

